61958J0036
DOMSTOLENS DOM
AF 17. JULI 1959 (
1
)
Società Industriale Metallurgica di Napoli (SIMET), Meroni e C, Industrie Metallurgiche, Erba, Meroni e C, Industrie Metallurgiche, Milano, FER.RO (Ferriere Rossi) og Acciaierie San Michele mod Den Høje Myndighed for Det europæiske Kul- og Stålfællesskab
Forenede sager 36, 37, 38, 40 og 41/58
Processprog: Italiensk
Angående:
Annullationssøgsmål mod beslutning nr. 13/58 af 24. juli 1958 om forvaltningen af de finansielle ordninger. som blev indført ved beslutningerne nr. 22/54, 14/55, 36/55, 3/56 og 2/57, offentliggjort i JO nr. 10 af 30. 7. 1958; findes ikke på dansk.
Domskonklusion:
1.
Søgsmålene, anlagt af virksomhederne FER.RO (Ferriere Rossi), enkeltmandsvirksomhed, Magliano Alpi (Coni) (40/58) og »Acciaierie San Michele«, aktieselskaber, Torino, (41/58) om annullation af beslutning nr. 13/58 af 24. juli 1958, offentliggjort i JO af 30. juli 1958, kan ikke antages til realitetsbehandling.
2.
Søgsmålene, anlagt af virksomhederne »Società Industriale Metallurgica di Napoli« (SIMET), aktieselskab i Napoli (36/58), »Meroni e C, Industrie Metallurgiche«, kommanditselskab, Erba (37/58), og »Meroni e C, Industrie Metallurgiche«, aktieselskab, Milano (38/58), om annullation af den ovennævnte beslutning, forkastes, da de findes at savne fornødent grundlag.
Generaladvokatens forslag til afgørelse:
Søgsmålene i sagerne 40/58 og 41/58 bør afvises fra realitetsbehandling, idet klagefristen er overskredet.
Søgsmålene i sagerne 36/58, 37/58 og 38/58 bør forkastes, idet de savner fornødent grundlag.
Sammendrag
1.
Retspleje — antagelse til realitetsbehandling — frister — dato for indleveringen til justitskontoret
(EKSF-traktaten, artikel 33)
2.
Retspleje — annullationssøgsmål — antagelse til realitetsbehandling — generel beslutning fra Den Høje Myndighed — begreb
(EKSF-traktaten, artikel 33, stk. 2)
3.
Retspleje — annullationssøgsmål — antagelse til realitetsbehandling — generel beslutning — virksomhed — påberåbte søgsmålsgrunde
(EKSF-traktaten, artikel 33, stk. 2).
4.
Finansiel ordning — udligningsordning — afgiftsansættelse ex officio — lovlighed — tidligere retspraksis — fortolkning
(EKSF-traktaten, artikel 53)
1.
For så vidt angår procesfrister, tages der ifølge artikel 33, stk. 3 i Domstolens procesreglement af 4. marts 1953 udelukkende hensyn til datoen for indlevering til justitskontoret og ikke til datoen for overgivelsen til postvæsenet.
2.
I det omfang en generel beslutning ændres ved en ny beslutning, bliver denne ligeledes af generel karakter.
En beslutnings generelle karakter kan følge direkte af dens indhold, især hvis den opstiller flere normative grundregler, angiver betingelserne for disses anvendelse på abstrakt måde, og bestemmer retsvirkningerne heraf.
En beslutning er generel, nar den opstiller generelle, normative regler, der kan få ligelig betydning i et ubestemt antal tilfælde, og som gælder for enhver, der befinder sig eller vil komme til at befinde sig under de vilkår, som er fastsat for dens anvendelse.
3.
Ifølge traktatens artikel 33, stk. 2 kan virksomhederne kun anlægge sag om generelle beslutninger, hvis de mener, at de indebærer magtfordrejning i forhold til dem. Kun denne sidste søgsmålsgrund kan påberåbes til støtte for en sådan sag (
2
).
4.
Domstolen har ved sin dom i sag 9/56 ikke fundet afgiftsansættelse ex officio ulovlig, men har fastslået, at den forud-fastsatte afgiftsansættelse er et middel imod virksomhedernes passivitet og en nødvendig og uundgåelig følge af det obligatoriske bidragssystem.
(
1
) – Oversat fra fransk.
(
2
) – Jf. dom 8/55 af 16 juli 1956, nr. 3. Sml. 1954 — 64, s. 27.